May 11,2015
బెంగాల్‌లో సెయిల్‌ మరిన్ని పెట్టుబడులు
           కోల్‌కతా: ప్రభుత్వ రంగ ఉక్కు సంస్థ సెయిల్‌ తదుపరి విస్తరణ కార్యక్రమంలో సింహ భాగాన్ని పశ్చిమ బెంగాల్‌ చేజిక్కించుకొంది. సెయిల్‌ దుర్గాపూర్‌ స్టీల్‌ ప్లాంట్‌లో రూ.25,000 కోట్ల పెట్టుబడులు, సాంకేతికంగా ఆధునికీకరించిన నుగ్గెట్‌ ప్లాంటులో మరో రూ.1500 కోట్ల పెట్టుబడులను పెట్టనుంది. బెంగాల్‌ పర్యటనలో భాగంగా ప్రధాని నరేంద్ర మోడీ ఈ విషయాన్ని వెల్లడించారు. బరన్‌పూర్‌లో అధు నికీకరించిన ఐఐఎస్‌సీఓ ఉక్కు ప్లాంటును మోడీ ఆదివారం జాతికి అంకితం చేశారు. సెయిల్‌ ఐఐఎస్‌సీఓ స్టీల్‌ ప్లాంట్‌ను మరింత విస్తరిం చనున్న ట్లు ప్రధాన మంత్రి నరేంద్ర మోడీ తెలిపారు. ప్రస్తుత విస్తరణతో ఈ ప్లాంటు సామర్థ్యం 0.85 మిలియన్‌ టన్నుల నుంచి 2.9 మిలియన్‌ టన్నులకు చేరింది. ఇందుకోసం సుమారు రూ.16,000 కోట్లను వెచ్చిం చారు. మరో రూ.17,000 కోట్లతో ఉత్పత్తిని 5.6 మిలియన్‌ టన్నులకు చేర్చాలని సెయిల్‌ యోచిస్తోంది. దీంతో రానున్న పదేళ్లలో సుమారు రూ.43,500 కోట్ల సెయిల్‌ పెట్టుబడులు బెంగాల్‌కు రానున్నాయి.